i saa stor Udstrækning som muligt videnskabeligt at undersøge 

 Landets klimatiske Forhold, dets Flora og Fauna etc. 



Det var saaledes af største Betydning at trænge saa nordligt 

 frem med Skib som vel muligt for derved at skabe en gunstig 

 Basis for de kommende nordgaaende Slæderejser. Ekspeditionen 

 var for saa vidt heldig. Ishindringerne var for denne Sommers 

 Vedkommende ikke større, end at Skibet kunde søge Vinter- 

 havn saa nordligt som ved Kap Bismarck — 76^46'n. Br. — i 

 »Danmarks Havn«. 



Ankomsten hertil fandt Sted 17 August 1906. I omtrent to 

 Aar laa Skibet forankret i Danmarks Havn, der dannede 

 Udgangspunktet for Ekspeditionens Slæderejser. 



P"or mine Undersøgelser, der jo væsentligst maatte blive knyttede 

 til det ved Skibshavnen nærmest liggende Terrain, var det naaede 

 Punkt ikke mindre heldigt. Jeg fandt her i det forholdsvis fro- 

 dige, lave Kystland et stærkt koncentreret højere Dyreliv, der, 

 baade hvad Arter og Individer angaar , sikkert var rigere end 

 nogen anden af Ekspeditionen besøgt Egns. Jeg havde saaledes 

 Aaret rundt gode Betingelser for ikke alene at kunne gøre mig 

 bekendt med de paagældende Dyreformers Biologi, men ogsaa for 

 at faa indsamlet det ved den senere Bearbejdelse nødvendige 

 zoologiske Materiale. 



Et ypperligt Supplement til mine egne systematiske Iagt- 

 tagelser ydedes mig — som oven for antydet — gennem Ekspedi- 

 tionens talrige Slæderejser. Saadanne blev foretagne til saa godt 

 som alle Aarets Tider — ogsaa i Mørketiden - — og til de for- 

 skellige Egne af det Nord for Skibshavnen liggende Kj^stland. 

 Ogsaa langs Kysten Syd efter indtil Shannon og Sabine 

 blev der gentagne Gange gjort Slæderejser, ligesom to forskellige 

 Rejsehold i Foraaret 1908 foretog Undersøgelser paa Indlandsisen 

 og paa de langt inde paa denne liggende store »Nunataker« : 

 Dronning Louises Land og Ymers Nunatak. 



Fra hver eneste Rejse modtog jeg zoologiske Notitser. For 

 at fremme planmæssige Undersøgelser henledte jeg stedse mine 

 rejsende Kammeraters Opmærksomhed paa, hvad de under en 

 forestaaende Tur eventuelt vilde faa Lejlighed til at iagttage, 

 samt betegnede dem nøje, hvad jeg i det paagældende Tilfælde 

 særlig kunde ønske at faa Oplysning om. Det lykkedes mig 

 paa denne Maade efterhaanden at fremskaffe et baade fyldigt 

 og tilforladehgt Materiale til Belysning af Landets faunistiske 



